Janíčko, čo robíš
Janíčko, čo robíš,
že ty k nám nechodíš?
moja mamka povedala,
že ty mňa neľúbiš.

Kebych ťa neľúbil,
k vám by som nechodil,
moje štyri vrané kone
hladom bych nemoril.

Moj otec hovorí,
že mi nedovolí,
že mi kúpi Principiu,
že ma dá do školy.

A ja mu hovorím,
že mu neprivolím,
že ja jeho Principiu
do vody zahodím,

Moja Hanka mladá,
to je Principia,
od ktorej ma neodvedie
celá má rodina.

Referencie

Informácie projektu Wikisource 
Ľudová poézia. 
 Názov diela: Janíčko, čo robíš.
 Vydanie: In: Patery knihy plodů básnických. Nákladem českého knihkupectví Emila Šolce, 1892. s. 431.; pôvodne: Slovenské Spevy vyd. v Turč. Sv. Martine r. 1883, č. 319. 
 Sbierku usporiadal: František Bílý. 
 Zdroj: Google Books (prístupné len z USA)

Ľudové piesne